Žydiškių akmuo

Žydiškių akmuo – masyvus riedulys, stūksantis Žydiškėse, Nemaitonių seniūnijoje, Kaišiadorių rajone. Akmuo guli šalikelėje, kalnelyje, apie 0,4 km atstumu nuo Švenčiaus ežero šiaurinės pakrantės, netoli buvusio kolūkio ūkio pastatų (matyti vandentiekio bokštas). Pasiekiamas vykstant keliu , pasukant prieš Nemaitonis į kairę (vakarų kryptimi), dar nuvažiavus apie 1,2 km.

Savivaldybės saugomu geologiniu gamtos paveldo objektu paskelbtas 1992 m.

Duomenys 

Riedulys keturbriaunės formos. Akmens aukštis – 160 cm, ilgis – 300 cm, plotis – 280 cm. Iš laukų atvilktas melioratorių.

Priešingoje to paties kelio pusėje, apie 350 m nuo Žydiškių akmens į Nemaitonių pusę, krūmais apaugusios kalvos atšlaitėje guli mitologinis Žydiškių akmuo su ženklais (gyvatės–žalčio atvaizdu).

Šaltiniai

Nuorodos 

 Saugomų teritorijų valstybės kadastras  

Lietuvos rieduliai
Lietuvos gamtos paveldo objektai
Kaišiadorių rajono paveldas